# 

**Записник од 21-вата Седница на Совет на Општина Берово**

Одделение за правни и општи работи

Одделение за правни и општи работи

Општина Берово

**З А П И С Н И К**

***Од 21-вата седница на Советот на Општина Берово одржана на ден 23.12.2022 година со почеток во 08:00 часот во салата за состаноци при општина Берово*.**

Седницата ја отвори и со неа раководеше Претседателот на советот на Општина Берово г-ѓа Марија Буровска.

Од вкупно 15 Советници на седницата присуствуваа сите 15 Советници и тоа: Марија Буровска, Стево Суџуковиќ, Славица Фурнаџиска, Владо Методиев, Емилија Корчовска, Гоце Ружински, Глигорчо Крстовски, Герасим Гриовски, Петар Ружински, Ангела Здравковска, Наташа Ваканска, Викторија Спенџарска Стеен, Виолета Марковска Димовска, Александар Мишовски и Дејан Механџиски.

На Седницата присуствуваa Градоначалникот на општина Берово Звонко Пекевски, м-р Анита Рунтевски и Емилија Ваканска, како правна поддршка. Седницата имаше медиумска покриеност од страна на информативниот интернет портал maleshnet, со претставник Сенат Расимов.

Претседателот на Совет, Марија Буровска., за работа на 21-вата Седница на Совет на Општина Берово го предложи следниот:

**ПРЕДЛОГ ДНЕВЕН РЕД**

1. Записник од 20-тата Седница на Совет;
2. Заклучок за Измена на ЗАКЛУЧОК за одобрување на План на програми за развој на Општина Берово за 2023-2024 година;
3. Предлог Програма за поддршка на локалниот економски развој на Општина Берово за 2023 година;
4. Предлог Буџет на Општина Берово за 2023 година;
5. Предлог Одлука за времено финансирање на буџетските потреби на Општина Берово за периодот од 1 јануари до 31 март 2023 година;
6. Предлог Одлука за извршување на Буџетот на Општина Берово за 2023 година;
7. Предлог Буџетски Календар за 2023 година;
8. Предлог ОДЛУКА за утврдување на вредноста на бодот за пресметување на платите на административните службеници во Општина Берово за 2023 година;
9. Предлог Годишна Програма за работа за 2023 година на ОЈУСЗСЛ “д-р Иван Влашки” Берово;
10. Предлог Годишна Програма за работа на Дом на култура „Димитар Беровски“ Берово за 2023 година;
11. Предлог Годишна Програма за работа на ЈПКР “Услуга” Берово за 2023 година;
12. ИЗВЕШТАЈ за реализација на Програмата за изградба, реконструкција,одржување и заштита на локални патишта и улици во Општина Берово во 2022;
13. Годишен извештај за работа на ООУ “Дедо Иљо Малешевски Беровоза учебната 2021-2022 година;
14. Предлог О Д Л У К А за определување на работното време на занаетчиските дејности,на подрачјето на општина Берово;
15. Предлог ОДЛУКА за финансирање на партиципација за посета на јавна установа за предучилишна возраст за деца Роми, како поддршка на Проектот “Инклузија на децата Роми во предучилишно образование”;
16. Предлог ОДЛУКА за продолжување на работно време на угостителски објекти за одредени туристички, културни и друг вид манифестации во општина Берово за 2023 година;
17. Предлог ОДЛУКА за сопствено учество на Општина Берово во реализација на проектот,,Реконструкција и адаптација на Дом за стари лица, Берово – 4 ламела”- Општина Берово (I фаза);
18. Предлог Правилник за критериумите и постапката за реализација на трансфери по поднесени барања од физички лица за добивање на Субвенција на млади лица - жители на општина Берово, за обука на теоретски и практичен дел за полагање на возачки испит од Б категорија;
19. Предлог Програма за работа на Советот на Општина Берово за 2023 година;
20. Предлог Одлука за престанок и давање на трајно користење на пластични канти за отпад на ЈПКР Услуга Берово;
21. Предлог Одлука за престанок и давање на трајно користење на движни ствари на ОСУ “Ацо Русковски” Берово;
22. Предлог Одлука за престанок и давање на трајно користење на движни ствари на Дом за стари лица “д-р Иван Влашки” Берово;
23. Предлог Одлука за Донесување на „Измена и дополна на УПВНМ за Беровско езеро, за Локалитет АУРОРА“, Општина Берово;
24. Предлог О Д Л У К А за прифаќање на иницијативата за отпочнување на постапка за изработка на Урбанистичко планска документација, Урбанистички Проект со намена Е1.13 - Сончеви електрани,на КП 141, 144, 147, 149/1, 153, 159/1, 159/2, 162 и КП 163, КО Берово, Општина Берово, по барање на Соња Пипонска од Берово;
25. Предлог О Д Л У К А за прифаќање на иницијативата за отпочнување на постапка за изработка на Урбанистичко планска документација, Урбанистички Проект со намена Е1.13 - Површински соларни и Фотоволтаични електрани, на КП 6976, 6975/2 и дел од КП 6980, КО Берово вон град, Општина Берово, по барање на Игор Вангелов од Скопје;
26. Предлог О Д Л У К А за прифаќање на иницијативата за отпочнување на постапка за изработка на Урбанистичко планска документација, Урбанистички Проект со намена Е1.13 - Површински соларни и Фотоволтаични електрани, на КП 3016 и КП 3017, КО Берово вон град, Општина Берово, по барање на Звонко Скендерски од Скопје;
27. Давање на мислење по предлог Урбанистички проект со план за парцелација спојување на ГП 4.30 ГП 4.31 и ГП 4.32 од УПВНМ Суви Лаки;
28. Давање на мислење по предлог Урбанистички проект со план за парцелација спојување на ГП 6.79 ГП 6.80 и ГП 6.81 од УПВНМ Суви Лаки;
29. Советнички иницијативи и прашања;
30. Барања од институции и граѓани.

За збор се јави Градоначалникот Звонко Пекевски кој побара дополнување на дневниот ред со уште една точка:

- **Предлог Одлука за прием на донација од НОВО НОРДИСК ФАРМА ДООЕЛ увоз – извоз Скопје;**

Да биде 29та точка од Решението, а точките 29.Советнички иницијативи и прашања; 30.Барања од институции и граѓани да бидат 30та и 31ва точка.

Бидејќи никој од советниците не се јави за збор, Претседателот на совет, Марија Буровска, го стави на гласање предложениот дневен ред со измените и дополнувањата и **со 15 гласа ЗА, нема советници кои гласале ПРОТИВ, и нема ВОЗДРЖАНИ советници,** е усвоен следниот:

**ДНЕВЕН РЕД**

1. Записник од 20-тата Седница на Совет;
2. Заклучок за Измена на ЗАКЛУЧОК за одобрување на План на програми за развој на Општина Берово за 2023-2024 година;
3. Предлог Програма за поддршка на локалниот економски развој на Општина Берово за 2023 година;
4. Предлог Буџет на Општина Берово за 2023 година;
5. Предлог Одлука за времено финансирање на буџетските потреби на Општина Берово за периодот од 1 јануари до 31 март 2023 година;
6. Предлог Одлука за извршување на Буџетот на Општина Берово за 2023 година;
7. Предлог Буџетски Календар за 2023 година;
8. Предлог ОДЛУКА за утврдување на вредноста на бодот за пресметување на платите на административните службеници во Општина Берово за 2023 година;
9. Предлог Годишна Програма за работа за 2023 година на ОЈУСЗСЛ “д-р Иван Влашки” Берово;
10. Предлог Годишна Програма за работа на Дом на култура „Димитар Беровски“ Берово за 2023 година;
11. Предлог Годишна Програма за работа на ЈПКР “Услуга” Берово за 2023 година;
12. ИЗВЕШТАЈ за реализација на Програмата за изградба, реконструкција,одржување и заштита на локални патишта и улици во Општина Берово во 2022;
13. Годишен извештај за работа на ООУ “Дедо Иљо Малешевски Беровоза учебната 2021-2022 година;
14. Предлог О Д Л У К А за определување на работното време на занаетчиските дејности,на подрачјето на општина Берово;
15. Предлог ОДЛУКА за финансирање на партиципација за посета на јавна установа за предучилишна возраст за деца Роми, како поддршка на Проектот “Инклузија на децата Роми во предучилишно образование”;
16. Предлог ОДЛУКА за продолжување на работно време на угостителски објекти за одредени туристички, културни и друг вид манифестации во општина Берово за 2023 година;
17. Предлог ОДЛУКА за сопствено учество на Општина Берово во реализација на проектот,,Реконструкција и адаптација на Дом за стари лица, Берово – 4 ламела”- Општина Берово (I фаза);
18. Предлог Правилник за критериумите и постапката за реализација на трансфери по поднесени барања од физички лица за добивање на Субвенција на млади лица - жители на општина Берово, за обука на теоретски и практичен дел за полагање на возачки испит од Б категорија;
19. Предлог Програма за работа на Советот на Општина Берово за 2023 година;
20. Предлог Одлука за престанок и давање на трајно користење на пластични канти за отпад на ЈПКР Услуга Берово;
21. Предлог Одлука за престанок и давање на трајно користење на движни ствари на ОСУ “Ацо Русковски” Берово;
22. Предлог Одлука за престанок и давање на трајно користење на движни ствари на Дом за стари лица “д-р Иван Влашки” Берово;
23. Предлог Одлука за Донесување на „Измена и дополна на УПВНМ за Беровско езеро, за Локалитет АУРОРА“, Општина Берово;
24. Предлог О Д Л У К А за прифаќање на иницијативата за отпочнување на постапка за изработка на Урбанистичко планска документација, Урбанистички Проект со намена Е1.13 - Сончеви електрани,на КП 141, 144, 147, 149/1, 153, 159/1, 159/2, 162 и КП 163, КО Берово, Општина Берово, по барање на Соња Пипонска од Берово;
25. Предлог О Д Л У К А за прифаќање на иницијативата за отпочнување на постапка за изработка на Урбанистичко планска документација, Урбанистички Проект со намена Е1.13 - Површински соларни и Фотоволтаични електрани, на КП 6976, 6975/2 и дел од КП 6980, КО Берово вон град, Општина Берово, по барање на Игор Вангелов од Скопје;
26. Предлог О Д Л У К А за прифаќање на иницијативата за отпочнување на постапка за изработка на Урбанистичко планска документација, Урбанистички Проект со намена Е1.13 - Површински соларни и Фотоволтаични електрани, на КП 3016 и КП 3017, КО Берово вон град, Општина Берово, по барање на Звонко Скендерски од Скопје;
27. Давање на мислење по предлог Урбанистички проект со план за парцелација спојување на ГП 4.30 ГП 4.31 и ГП 4.32 од УПВНМ Суви Лаки;
28. Давање на мислење по предлог Урбанистички проект со план за парцелација спојување на ГП 6.79 ГП 6.80 и ГП 6.81 од УПВНМ Суви Лаки;
29. Предлог Одлука за прием на донација од НОВО НОРДИСК ФАРМА ДООЕЛ увоз – извоз Скопје;
30. Советнички иницијативи и прашања;
31. Барања од институции и граѓани.
32. ***Записник од 20-тата Седница на Совет;***

Претседателот на Совет Марија Буровска, отвори расправа по дадената точка. За збор се јави советничката Викторија Спенџарска Стеен која даде забелешка дека во записникот не е ставено прашањето кое таа го постави до Градоначалникот Пекевски, до каде е постапката за спојување на улицата Братство и единство со улицата Балканска во Берово со пешачка патека. Оваа забелешка ќе биде корегирана во записникот од 20-тата Седница на Совет. Бидејќи никој друг од советниците не се јави за збор, се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** со измените и дополнувањата е усвоен *Записник од 20-тата Седница на Совет;*

1. ***Заклучок за Измена на ЗАКЛУЧОК за одобрување на План на програми за развој на Општина Берово за 2023-2024 година;***

Претседателот на Совет Марија Буровска, отвори расправа по дадената точка и даде збор на Претседателот на Комисијата за финансирање, буџет и ЛЕР, Славица Фурнаџиска која образложи дека точката е разгледана на комисија, истата се однесува на измените кои се направени во развојните програми, во обрасците В1 и В2, односно на измената направена преку трансфери на средства од 2022 година во 2023, и оттука и во 2024 година, и овие измени се преточени и во Г1 Програмата за поддршка на локалниот економски развој за 2023 година, која точка е следна на дневен ред за разгледување. Комисијата нема забелешки.

Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоен *Заклучок за Измена на ЗАКЛУЧОК за одобрување на План на програми за развој на Општина Берово за 2023-2024 година;*

1. ***Предлог Програма за поддршка на локалниот економски развој на Општина Берово за 2023 година;***

Претседателот на Совет Марија Буровска, отвори расправа по дадената точка и даде збор на Претседателот на Комисијата за финансирање, буџет и ЛЕР, Славица Фурнаџиска која образложи дека точката е разгледана на комисија, истата се однесува на промените образложени во претходната точка. Утврдена е техничка грешка во вкупниот буџет на програмата која е потребно да се корегира. Комисијата нема забелешки. Советничката Ангела Здравковска се јави за збор и даде предлог во оваа програма за 2023 година да се додаде и организирање на божиќен базар во нашата општина со цел добивање на економско - стимулативни мерки и партнерства со локалните бизнисмени. Градоначалникот Пекевски одговори дека за да се реализира овој предлог е потребна разработена финансиска конструкција, динамички план и утврдени активности за реализација што и како може да биде дел од веќе предложената програма, и кога се’ тоа ќе се утврди, ќе се направи измена на програмата и тоа ќе се реализира.

Никој друг од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена Г1 *Програма за поддршка на локалниот економски развој на Општина Берово за 2023 година;*

1. ***Предлог Буџет на Општина Берово за 2023 година;***

Претседателот на Совет, Марија Буровска отвори расправа по дадената точка и даде збор на Градоначалникот Пекевски, кој истакна дека согласно член 28, став 1 од Законот за финансирање на ЕЛС и член 36 од Законот за ЛС, доставен е предлог буџетот за 2023 година, кој законски треба да биде усвоен до 31.12. во тековната година, за да може да се реализира од 01.01.во наредната година. Буџетот за 2023 година е доста поголем за разлика од Буџетот за 2022 година. Градоначалникот Пекевски даде детално објаснување на предлог Буџетот по ставки и истакна дека вкупниот буџет за 2023 година на општина Берово изнесува 339 770 000 денари. Најголем дел од приходите во Буџетот на Општина Берово се средства прибрани од блок дотации, предвидените расходи изнесуваат 337 432 000 денари, како и предвиден буџетски дефицит во износ од 2 338 000 денари, кој е наменет за отплата на кредит, која отплата се извршува 2 пати годишно. За збор се јави претседателката на комисијата за финансирање буџет и ЛЕР, Славица Фурнаџиска, која истакна дека имаме буџет кој е јавно достапен за сите граѓани на веб-страната на општина Берово. За оваа 2023 година буџетот е зголемен за 20% во однос на минатата година, а тоа се должи на доброто финансиско работење со средствата добиени преку Бирото за регионален развој, како и средствата добиени преку МТСП и ИПР за изградба и реконструкција на 4тата ламела од Домот за стари лица во Берово. За збор се јави совтеникот Петар Ружински кој направи споредба со приходите од данок за 2020; 2021 и 2022 година и истакна дека сметаат дека проекциите по оваа ставка за 2023 година не се реално планирани, од причина што во 2022 година имаше планирано 39 308 000 денари, па со ребалансот се намалени на 35 231 500 денари. Споредбено, најдобра година е 2021 година со максимален данок од 30 000 000 денари, а во 2022 година, заклучно со третиот квартал имаме 24 000 000 денари прибрано средства од даночни приходи, па постави прашање до Градоначалникот Пекевски како се планира да се достигне бројка од 35 231 500 денари во 2023 година?!?. На ова Градоначалникот Пекевски одговори детално, имено, заклучно со денот на одржување на седницата на совет, реализацијата на буџетот за 2022 година изнесува 84% во однос на проекцијата направена со ребалансот на буџетот од 15.11.2022 година, а во однос на иницијалниот буџет изнесува 78%. Во ставка 711, даночни приходи од плати, кои со измената на Законот за финансирање во следната буџетска година се зголемуваат, па од тие причини е очекувано зголемување на приходите со оваа вредност. Исто така се очекува да имаме зголемување на приходите од данок на имот, заради репроцена, кои се должат на измените на Законот за имот и градежно земјиште. Најголем ризик изнесува ставката 718, која предвидува наплата на комунални такси за вршење на дејност, која за оваа 2022 година има реализација од 88%. Во однос на наплатата на данокот на имот, заклучно со денот на одржување на седницата на совет, имаме реализација од 93%, за што имаме добиено и признание од Министерството за финансии за општина со најдобра наплата на данок. Советникот Петар Ружински истакна дека во 2021 година имаше планирано за плати и надоместоци на плати на општинската администрација скоро 22 000 000 денари, а во 2022 година, заклучно со третиот квартал, има потрошено 18 000 000 денари, а во буџетот за 2023 година имаме планирано 32 000 000 денари, или 9 000 000 денари повеќе во однос на 2022 година, па упати прашање до Градоначалникот Пекевски на што се должи оваа разлика? Градоначалникот Пекевски одговори дека ова зголемување на проекциите се должи на Одлуката која заеднички, со целосна поддршка од сите советници во Советот на општина Берово се усвои, а која согласно колективниот договор, предвидува зголемување на платите на административните службеници, кое зголемување веќе е реализирано. Исто така, во оваа ставка влегуваат и платите на вработените во ТППЕ Берово, како и дел од вработените во ОЈУСЗСЛ„др. Иван Влашки“. Советникот Петар Ружински истакна дека во однос на капиталните расходи, имаме 34 462 072 денари, а заклучно со трет квартал имаме некаде околу 15 000 000 денари, па дали тоа значи дека не е добро планиран приходниот дел и заради тоа е толку мал расходниот дел? На ова одговори Градоначалникот Пекевски кој истакна дека за состојбите околу планирањето и извршувањето на средствата во тековната 2022 година, на 31.12.2022 година ќе имаме информација, која ќе биде доставена на разгледување до советот на општината и во овие извештаи ќе се види колкава е реализацијата, а што се однесува на ставката капитални расходи, реалната состојба може да се види токму во финансиските извештаи од четвртиот квартал, а годинава можеме да кажеме дека имаме најдобра реализација на предвидените програми. За збор се јави и советничката Славица Фурнаџиска и направи резиме на предложениот буџет и истакна дека понудениот буџет за 2023 година е реален и транспарентен, ние сме општина која нема голем сопствен буџет, поголем дел од буџетот е од донации и блок дотации.

Никој друг од советниците не се јави за збор па се премина на гласање и **со 8 гласа ЗА, нема советници кои гласале ПРОТИВ, 7 ВОЗДРЖАНИ советници**  е усвоен *Буџет на Општина Берово за 2023 година;*

***Од причина што е усвоен Буџетот на општина Берово за 2023 година, точката 5. Предлог Одлука за времено финансирање на буџетските потреби на Општина Берово за периодот од 1 јануари до 31 март 2023 година; се повлекува од дневен ред****.*

1. ***Предлог Одлука за извршување на Буџетот на Општина Берово за 2023 година;***

Претседателот на Совет, Марија Буровска отвори расправа по дадената точка и даде збор на Градоначалникот Пекевски, кој истакна дека на седницата кога се донесува буџетот, пропратно на него се донесуваат и неколку други одлуки кои се составен дел на буџетот, па така е и ова точка која е правна рамка за тоа како, под кои услови и до кои износи може да се изврши исплата на средствата согласно самата одлука, која е во склад со Одлуката за извршување на Буџетот на републичко ниво.

Никој од советниците не се јави за збор, па се премина на гласање и **со 8 гласа ЗА, нема советници кои гласале ПРОТИВ, и 7 ВОЗДРЖАНИ советници**  е усвоена *Одлука за извршување на Буџетот на Општина Берово за 2023 година;*

1. ***Предлог Буџетски Календар за 2023 година;***

Претседателот на Совет, Марија Буровска отвори расправа по дадената точка и даде збор на Градоначалникот Пекевски, кој истакна дека во оваа одлука се утврдени роковите во кои треба да се реализира извршувањето на буџетот и произлегува од Законот за ЕЛС. За збор се јави и претседателката на Комисијата за финансирање буџет и ЛЕР, Славица Фурнаџиска, која истакна точката е разгледана на комисија, во буџетскиот календар се содржани датумот и месецот кога се извршува активноста предвидена во соодветната програма, според кој закон истото се спроведува и кој е одговорен за таа активност. Форматот на изработка на буџетскиот календар се усовршени и прецизно се делегирани задачите и времето за извршување на Буџетот за 2023 година. Комисијата нема забелешки.

Никој од советниците не се јави за збор па се премина на гласање и **со 8 гласа ЗА, нема советници кои гласале ПРОТИВ, и 7 ВОЗДРЖАНИ советници**  е усвоен *Буџетски Календар за 2023 година;*

1. ***Предлог ОДЛУКА за утврдување на вредноста на бодот за пресметување на платите на административните службеници во Општина Берово за 2023 година;***

Претседателот на Совет, Марија Буровска отвори расправа по дадената точка и даде збор на претседателката на Комисијата за финансирање буџет и ЛЕР, Славица Фурнаџиска, која истакна точката е разгледана на комисија, и за оваа година вредноста на водот за пресметување на платите изнесува 81,60, нема промена во однос на минатата година, тоа е законска обврска на општината. За збор се јави советничката Ангела Здравковска кој упати прашање до м-р Анита Рунтевски од Одделение за правни и општи работи во општина Берово, дали во однос на оваа точка треба да се гласа, со оглед на тоа дека сеуште не е донесен Буџетот за 2023 година на државно ниво? На ова Рунтевски одговори дека и оваа одлука е пропратен дел на буџетот за 2023 година и треба да се гласа по неа, заради тоа е и предложена како точка на дневен ред, меѓутоа, можно е, доколку има промени во самата одлука на државно ниво за вредноста на бодот, на наредна седница да се изврши корекција на оваа точка.

Никој друг од советниците не се јави за збор, па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници**  е усвоена *ОДЛУКА за утврдување на вредноста на бодот за пресметување на платите на административните службеници во Општина Берово за 2023 година;*

1. ***Предлог Годишна Програма за работа за 2023 година на ОЈУСЗСЛ “д-р Иван Влашки” Берово;***

Претседателот на Совет, Марија Буровска отвори расправа по дадената точка и како претседател на комисијата за јавно дејности истакна дека точката е разгледана на комисија и образложи детално за се’ она што е предвидено во годишната програма за 2023 година на домот за стари лица во Берово, ги наведе активностите кои се спроведуваат во оваа установа, а тоа е изградбата на сопствена кујна за потребите на домот, како и проширувањето на сместувачките капацитети на домот со изградба на 4тата ламела.

Никој од советниците не се јави за збор па се премина на гласање и **со 8 гласа ЗА, нема советници кои гласале ПРОТИВ, и 7 ВОЗДРЖАНИ советници,**е усвоена *Годишна Програма за работа за 2023 година на ОЈУСЗСЛ “д-р Иван Влашки” Берово;*

1. ***Предлог Годишна Програма за работа на Дом на култура „Димитар Беровски“ Берово за 2023 година;***

Претседателот на Совет, Марија Буровска отвори расправа по дадената точка и како претседател на комисијата за јавно дејности истакна дека точката е разгледана на комисија и образложи детално за се’ она што е предвидено во годишната програма за 2023 година на домот на култура во Берово, комисијата нема забелешки. За збор се јави советничката Ангела Здравковска која јавно ги пофали вработените од домот на култура за организираниот предновогодишен концерт и даде предлог да се помогне на членовите во играорната група во опремување со народни носии. На ова одговори Марија Буровска, која истакна дека веќе се преземени мерки и во програмата за култура се предвидени средства за оваа намена.

Никој од советниците не се јави за збор па се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници,(претседателката на Совет Марија Буровска се иззема од гласање)** е усвоена *Годишна Програма за работа на Дом на култура „Димитар Беровски“ Берово за 2023 година;*

1. ***Предлог Годишна Програма за работа на ЈПКР “Услуга” Берово за 2023 година;***

Претседателот на Совет, Марија Буровска отвори расправа по дадената точка и даде збор на претседателот на комисијата за комунални дејности, Гоце Ружински, кој истакна дека точката е разгледана на комисија, покрај сите тековни активности што ги има ЈПКР се разговараше и за битните и нови активности предвидени во програмата, како и за тоа дека ЈПКР има склучено договор со ЕВН за броилата само на пумпните станици во периодот од 01.12.2022 година до 30.04.2023 година, да се наплаќа цена на потрошена електрична енергија по намалена, и со ова би се намалиле трошоците кои најмногу се акумулираат во ова претпријатие. Во почетокот на наредната година се очекува да се почне со реконструкција на филтер станицата за вода за пиење во Берово која ќе чини околу 15 000 000 денари, а финансиските средства потребни за реконструкција се обезбедени од Министерството за животна средина. Ако се обезбедат средства, во текот на месец април 2023 година ќе се направи целосна анализа на мрежата за да се детектираат загубите на вода и полесно да се изврши поправка на оштетените делови од водоводната мрежа. Филтер станицата на Беровско езеро во најскоро време треба да се пушти во употреба, а во с. Владимирово со изградбата на новата водоводна мрежа на оние корисници кои веќе го имаат заменето приклучокот, нема да им се наплатува приклучувањето на новата мрежа, а на оние корисници кои воопшто немаат направено замена на приклучоците, ќе им се наплати само промената на приклучокот. На станицата за отпадни води е планирано да се набават две влезни пумпи, кои ќинат околу 16 000 евра, и истите ќе бидат набавени преку донација, од причина што постоечките се веќе амортизирани и се налага потребата од нивна замена. Градските гробишта се веќе делумно уредени, останува да се направи влезната патека да се поплочи со бехатон плочки. Се прават напори да се набави и ново теренско возило за потребите на ЈПКР. Комисијата нема забелешки.

Никој од советниците не се јави за збор па се премина на гласање и **со 8 гласа ЗА, нема советници кои гласале ПРОТИВ, 6 ВОЗДРЖАНИ советници, (советничката Ангела Здравковска е отсутна од гласање),** е усвоена *Годишна Програма за работа на ЈПКР “Услуга” Берово за 2023 година;*

1. ***ИЗВЕШТАЈ за реализација на Програмата за изградба, реконструкција,одржување и заштита на локални патишта и улици во Општина Берово во 2022;***

Претседателот на Совет, Марија Буровска отвори расправа по дадената точка и даде збор на претседателот на комисијата за комунални дејности, Гоце Ружински, кој истакна дека точката е разгледана на комисија, овој извештај се разгледува најпрво, за да може да се достави до Јавното претпријатие за државни патишта, кое со одлука има одобрено 3 044 414 денари, и за да може на почетокот на следната година овие средства да ги добие општина Берово. Од предвиденото во програмата не се направени само улицата во с. Смојмирово која води до гробиштата и дел од улица Димитар Влахов и улица Партизанска во с.Русиново, но истите се ставени и во програмата за 2023 година. Комисијата нема забелешки.

Никој од советниците не се јави за збор, па се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници**, **(советничката Ангела Здравковска е отсутна од гласање),** е усвоен *ИЗВЕШТАЈ за реализација на Програмата за изградба, реконструкција,одржување и заштита на локални патишта и улици во Општина Берово во 2022;*

1. ***Годишен извештај за работа на ООУ “Дедо Иљо Малешевски Берово за учебната 2021-2022 година;***

Претседателот на Совет, Марија Буровска отвори расправа по дадената точка и како претседател на комисијата за јавно дејности истакна дека точката е разгледана на комисија и истакна дека годишниот извештај е доста прецизно изработен, комисијата нема забелешки.

Никој од советниците не се јави за збор па се премина на гласање и **со 13 гласа ЗА, нема советници кои гласале ПРОТИВ, нема ВОЗДРЖАНИ советници, (советниците Глигорчо Крстовски и Александар Мишовски се изземаат од гласање)**, е усвоен *Годишен извештај за работа на ООУ “Дедо Иљо Малешевски Берово за учебната 2021-2022 година;*

1. ***Предлог О Д Л У К А за определување на работното време на занаетчиските дејности,на подрачјето на општина Берово;***

Претседателот на Совет, Марија Буровска отвори расправа по дадената точка и како претседател на комисијата за јавно дејности истакна дека точката е разгледана на комисија и истакна дека согласно член 6 од Законот за занаетчиство се определува работното време на занаетчиите во период од 8 до 20 часот за време на зимското сметање на времето, како и за период од 8 до 21 часот за време на летното сметање на времето, за пекарите и бурекџилниците за производствените капацитети се определува работно време од 00 до 24 часот, а за продажните и услужните дејности од 05 до 24. Секој занаетчија е должен работното време да го истакне на влезот од објетот каде се врши дејноста. Комисијата нема забелешки. Оваа одлука е иницирана од ДПИ.

Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници**, е усвоена *О Д Л У К А за определување на работното време на занаетчиските дејности,на подрачјето на општина Берово;*

1. ***Предлог ОДЛУКА за финансирање на партиципација за посета на јавна установа за предучилишна возраст за деца Роми, како поддршка на Проектот “Инклузија на децата Роми во предучилишно образование”;***

Претседателот на Совет, Марија Буровска отвори расправа по дадената точка и даде збор на претседателот на комисјата финансирање буџет и ЛЕР, Славица Фурнаџиска, која истакна дека оваа одлука се донесува на крајот од секоја година, како поддршка на проектот Инклузија на деца Роми во предучилишно образование кој проект е преку МОН а општините имаат обврска да ги финансираат од буџетски средства сите запишани деца Роми, а во нашата општина има 20тина деца Роми.

Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *ОДЛУКА за финансирање на партиципација за посета на јавна установа за предучилишна возраст за деца Роми, како поддршка на Проектот “Инклузија на децата Роми во предучилишно образование”;*

1. ***Предлог ОДЛУКА за продолжување на работно време на угостителски објекти за одредени туристички, културни и друг вид манифестации во општина Берово за 2023 година;***

Претседателот на Совет, Марија Буровска отвори расправа по дадената точка и како претседател на комисијата за јавно дејности истакна дека точката е разгледана на комисија, оваа одлука е согласно Законот за угостителство и ги истакна датумите за кои се продолжува работното време на угостителските објекти.

Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници**, е усвоена *ОДЛУКА за продолжување на работно време на угостителски објекти за одредени туристички, културни и друг вид манифестации во општина Берово за 2023 година;*

1. ***Предлог ОДЛУКА за сопствено учество на Општина Берово во реализација на проектот,,Реконструкција и адаптација на Дом за стари лица, Берово – 4 ламела”- Општина Берово (I фаза);***

Претседателот на Совет, Марија Буровска отвори расправа по дадената точка и даде збор на претседателот на комисјата финансирање буџет и ЛЕР, Славица Фурнаџиска, која истакна овој проект е проект кој во последен момент се стави во буџетот за 2023 година, од причина што Договорот со Министерството се потпиша подоцна, а општина Берово во овој проект учествува со 20% од вкупната вредност или 2 833 140 денари.

Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници**, е усвоена *ОДЛУКА за сопствено учество на Општина Берово во реализација на проектот,,Реконструкција и адаптација на Дом за стари лица, Берово – 4 ламела”- Општина Берово (I фаза);*

1. ***Предлог Правилник за критериумите и постапката за реализација на трансфери по поднесени барања од физички лица за добивање на Субвенција на млади лица - жители на општина Берово, за обука на теоретски и практичен дел за полагање на возачки испит од Б категорија;***

Претседателот на Совет, Марија Буровска отвори расправа по дадената точка и даде збор на претседателот на комисјата финансирање буџет и ЛЕР, Славица Фурнаџиска, која истакна дека ова е новата активност од програмата Г1 за локален економски развој, за чие реализирање е потребно да се донесе и правилник според кој ќе се утврдат критериумите за добивање на оваа субвенција.Имено, со важност од 2022 година ќе бидат само лекарските уверенија, но не постари од 6 месеци, а сите други документи, вклучително и полагањата на возачките испити мора да бидат со датум од 2023 година. Мора деа се внимава а потврдите кои ги издава ОСУ„Ацо Русковски“Берово, а оваа мерка е стимулација за нашите ученици да се запишуваат во нашето училиште како редовни ученици од Iва до IVта година средно образование. Овој Правилник е со важност од 2023 година. За збор се јави советничката Виолета Марковска Димовска која упати прашање дали постои можност за измена на овој Правилник, од причина што треба да мислиме и на оние деца кои учат и надвор од општина Берово, а сепак нивните родители се жители на нашата општина, да не бидеме дискриминирачки кон овие деца, не се работи за голема бројка. На ова одговори советничката Славица Фурнаџиска дека можеби бројката не е голема, но основата на оваа мерка е стимул и поддршка на нашите деца да останат овде и да се запишат во ОСУ„Ацо Русковски“. Советникот Гоце Ружински истакна дека тој како вработен во ОСУ„Ацо Русковски“Берово, гледајќи ги резултатите од уписите на ученици во оваа институција, може да се каже дека бројот на ученици кои своето образование го продолжуваат надвор од Берово, не е така мал, бидејќи речиси од учениците во една генерација се запишуваат надвор од Берово. Можеби оваа стимулативна мерка ќе вроди со плод и на овој начин ќе ги задржиме учениците да се запишат да учат тука.

Никој друг од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници**, е усвоена *Правилник за критериумите и постапката за реализација на трансфери по поднесени барања од физички лица за добивање на Субвенција на млади лица - жители на општина Берово, за обука на теоретски и практичен дел за полагање на возачки испит од Б категорија;*

1. ***Предлог Програма за работа на Советот на Општина Берово за 2023 година;***

Претседателот на Совет, Марија Буровска отвори расправа по дадената точка и даде збор на претседателот на комисијата за изработка на програма за работа на советот за 2023 година, Гоце Ружински, кој истакна дека комисијата заеднички, а по претходно искуство, ја изготви програмата за работата на советот за 2023 година, со неколку измени во однос на програмата за 2022 година. Измените се однесуваат на програмите Г2 и Енергетска Ефикасност кои од 2023 година се ставаат на разгледување на комисијата за финансирање буџет и ЛЕР, а досега ги разгледуваше комисијата за јавни дејности. Тргнати од разгледување се извештаите за работата на Инспекторатот при општина Берово, од причина што според Законот за инспекциски надзор, инспекторите своите извештаи ги доставуваат до Градоначалникот. Во четвртиот квартал се додава програма за еднакви можности, а во првиот квартал се додава разгледување на извештај од оваа програма. Извештаите од ПС Берово се заменуваат од квартални во полугодишни извештаи за разгледување, а во програмата е додадена и полугодишна и годишна информација за состојбата со дивите депонии на територија на општина Берово. За збор се јави и советничката Ангела Здравковска која упати прашање до претседателот на комисијта за изработка на програмата за работата на советот, Гоце Ружински, дали не треба во оваа програма да стои и комисијата за мандатни прашања за именување на членови во управни и надзорни одбори? На ова прашање одговори претседателот на комисијата Гоце Ружински дека комисијата за мандатни прашања е формирана според деловникот за работа на советот, а програмата за работа го предвидува временскиот интервал во кој одредени точки треба да се разгледуваат, едното со другото не се совпаѓа.

Никој друг од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници**, е усвоена *Програма за работа на Советот на Општина Берово за 2023 година;*

1. ***Предлог Одлука за престанок и давање на трајно користење на пластични канти за отпад на ЈПКР Услуга Берово;***

Претседателот на Совет Марија Буровска, отвори расправа по дадената точка и истакна дека се однесува на претходно прифатената донација од ПАКОМАК и сега со оваа одлука овие пластични канти се даваат на трајно користење на ЈПКР „Услуга“ Берово.

Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *Одлука за престанок и давање на трајно користење на пластични канти за отпад на ЈПКР Услуга Берово;*

1. ***Предлог Одлука за престанок и давање на трајно користење на движни ствари на ОСУ “Ацо Русковски” Берово;***

Претседателот на Совет Марија Буровска, отвори расправа по дадената точка и истакна дека се однесува на остатокот од опремата дадена од агенцијата за одземен имот, односно 126 kg конец кој сега се дава на трајно користење на ОСУ„Ацо Русковски“ Берово за потребите на текстилно-кожарската струка.

Никој од советниците не се јави за збор па се премина на гласање и **со 12 гласа ЗА, нема советници кои гласале ПРОТИВ, нема ВОЗДРЖАНИ советници,(советниците Стево Суџуковиќ, Гоце Ружински и Наташа Ваканска се изземаат од гласање)** е усвоена*Одлука за престанок и давање на трајно користење на движни ствари на ОСУ “Ацо Русковски” Берово;*

1. ***Предлог Одлука за престанок и давање на трајно користење на движни ствари на Дом за стари лица “д-р Иван Влашки” Берово;***

Претседателот на Совет Марија Буровска, отвори расправа по дадената точка и истакна дека се однесува на остатокот од опремата дадена од агенцијата за одземен имот, кој сега се дава на трајно користење на ОЈУСЗСЛ„др. Иван Влашки“ Берово.

Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена*Одлука за престанок и давање на трајно користење на движни ствари на Дом за стари лица “д-р Иван Влашки” Берово;*

1. ***Предлог Одлука за Донесување на „Измена и дополна на УПВНМ за Беровско езеро, за Локалитет АУРОРА“, Општина Берово;***

Претседателот на Совет Марија Буровска, отвори расправа по дадената точка и даде збор на претседателот на комисијата за урбанизам и комунални дејности, Гоце Ружински, кој истакна дека точката е разгледана на комисија, се однесува на изменување на урбанистичкиот план за Беровско езеро, поточно за локалитетот Аурора, за кое изменување трошоците во целост ги подмирува сопственикот на земјиштето.

Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена*Одлука за Донесување на „Измена и дополна на УПВНМ за Беровско езеро, за Локалитет АУРОРА“, Општина Берово;*

1. ***Предлог О Д Л У К А за прифаќање на иницијативата за отпочнување на постапка за изработка на Урбанистичко планска документација, Урбанистички Проект со намена Е1.13 - Сончеви електрани,на КП 141, 144, 147, 149/1, 153, 159/1, 159/2, 162 и КП 163, КО Берово, Општина Берово, по барање на Соња Пипонска од Берово;***

Претседателот на Совет Марија Буровска, отвори расправа по дадената точка и даде збор на претседателот на комисијата за урбанизам и комунални дејности, Гоце Ружински, кој истакна дека точката е разгледана на комисија, се однесува на планска документација за поставување на сончеви електрани.

Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена*О Д Л У К А за прифаќање на иницијативата за отпочнување на постапка за изработка на Урбанистичко планска документација, Урбанистички Проект со намена Е1.13 - Сончеви електрани,на КП 141, 144, 147, 149/1, 153, 159/1, 159/2, 162 и КП 163, КО Берово, Општина Берово, по барање на Соња Пипонска од Берово;*

1. ***Предлог О Д Л У К А за прифаќање на иницијативата за отпочнување на постапка за изработка на Урбанистичко планска документација, Урбанистички Проект со намена Е1.13 - Површински соларни и Фотоволтаични електрани, на КП 6976, 6975/2 и дел од КП 6980, КО Берово вон град, Општина Берово, по барање на Игор Вангелов од Скопје;***

Претседателот на Совет Марија Буровска, отвори расправа по дадената точка и даде збор на претседателот на комисијата за урбанизам и комунални дејности, Гоце Ружински, кој истакна дека точката е разгледана на комисија, и оваа точка се однесува на планска документација за поставување на сончеви електрани.

Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена*О Д Л У К А за прифаќање на иницијативата за отпочнување на постапка за изработка на Урбанистичко планска документација, Урбанистички Проект со намена Е1.13 - Површински соларни и Фотоволтаични електрани, на КП 6976, 6975/2 и дел од КП 6980, КО Берово вон град, Општина Берово, по барање на Игор Вангелов од Скопје;*

1. ***Предлог О Д Л У К А за прифаќање на иницијативата за отпочнување на постапка за изработка на Урбанистичко планска документација, Урбанистички Проект со намена Е1.13 - Површински соларни и Фотоволтаични електрани, на КП 3016 и КП 3017, КО Берово вон град, Општина Берово, по барање на Звонко Скендерски од Скопје;***

Претседателот на Совет Марија Буровска, отвори расправа по дадената точка и даде збор на претседателот на комисијата за урбанизам и комунални дејности, Гоце Ружински, кој истакна дека точката е разгледана на комисија, и оваа точка се однесува на планска документација за поставување на сончеви електрани.

Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена*О Д Л У К А за прифаќање на иницијативата за отпочнување на постапка за изработка на Урбанистичко планска документација, Урбанистички Проект со намена Е1.13 - Површински соларни и Фотоволтаични електрани, на КП 3016 и КП 3017, КО Берово вон град, Општина Берово, по барање на Звонко Скендерски од Скопје;*

1. ***Давање на мислење по предлог Урбанистички проект со план за парцелација спојување на ГП 4.30 ГП 4.31 и ГП 4.32 од УПВНМ Суви Лаки;***

Претседателот на Совет Марија Буровска, отвори расправа по дадената точка и даде збор на претседателот на комисијата за урбанизам и комунални дејности, Гоце Ружински, кој истакна дека точката е разгледана на комисија, се однесува на спојување на неколку градежни парцели со ист сопственик на територија на туристичката населба Суви Лаки.

Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е *Дадено позитивно мислење по предлог Урбанистички проект со план за парцелација спојување на ГП 4.30 ГП 4.31 и ГП 4.32 од УПВНМ Суви Лаки;*

1. ***Давање на мислење по предлог Урбанистички проект со план за парцелација спојување на ГП 6.79 ГП 6.80 и ГП 6.81 од УПВНМ Суви Лаки;***

Претседателот на Совет Марија Буровска, отвори расправа по дадената точка и даде збор на претседателот на комисијата за урбанизам и комунални дејности, Гоце Ружински, кој истакна дека точката е разгледана на комисија, и оваа точка се однесува на спојување на неколку градежни парцели со ист сопственик на територија на туристичката населба Суви Лаки.

Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е *Дадено позитивно мислење по предлог Урбанистички проект со план за парцелација спојување на ГП 6.79 ГП 6.80 и ГП 6.81 од УПВНМ Суви Лаки;*

1. ***Предлог Одлука за прием на донација од НОВО НОРДИСК ФАРМА ДООЕЛ увоз – извоз Скопје;***

Претседателот на Совет Марија Буровска, отвори расправа по дадената точка и објасни дека се однесува на донација од НОВО НОРДИСК ФАРМА ДООЕЛ увоз – извоз Скопје, џубокс паметна канта за пластичен отпад, која ќе биде поставена во ООУ„Дедо Иљо Малешевски“Берово.

Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *Одлука за прием на донација од НОВО НОРДИСК ФАРМА ДООЕЛ увоз – извоз Скопје;*

1. ***Советнички иницијативи и прашања;***
2. ***СОВЕТНИЧКО ПРАШАЊЕ од Советникот Петар Ружински*** ***до Директорот на ЈПКР “Услуга” Берово***

За колку се зголемени приходите на ЈПКР “Услуга” Берово по основ на наплатата на такса за одржување на гробиштата во с.Ратево и с.Русиново?

Советничката Виолета Марковска Димовска упати прашање до Градоначалникот Пекевски дали се исплатени средствата за здружението на граѓани Патфајндерс? Градоначалникот Пекевски одговори дека заклучокот од комисијата за финансирање буџет и ЛЕР е доставен до ревизорот, од негова страна е направена ревизија дали трошоците се оправдани, но извештајот од ревизорот сеуште не е доставен до Градоначалникот, доколку во извештајот е утврдено дека трошоците се оправдани, краен рок за исплата на средства преку трезорот е 27.12.2022 година, и до тогаш истите тие средства ќе бидат исплатени. За збор се јави и претседателката на комисијата за финансирање буџет и ЛЕР, Славица Фурнаџиска, која го прочита заклучокот за да се запознаат сите за што се дискутира. Имено, по основ на поднесеното барање од Здружението Патфајдерс за доисплата на одобрените средства според јавниот повик, според кој на ова здружение му се одобрени 100 000 денари, а се исплатени половината, односно 50 000 денари, здружението Патфајндерс со ова барање побарува исплата на остатокот од одобрените средства, приложувајќи и фактури за направените трошоци. Според заклучокот од комисијата, од причина што настанот организиран од здружението Патфајндерс, во целост не е одржан заради неповолните временски услови, комисијата дала предлог до Градоначалникот на ова здружение да се доисплатат уште 30 000 денари.

Советничката Викторија Спенџарска Стеен истакна дека согласно Законот за учество на млади, општината треба да отвори младински центар до 2023 година, па упати прашање до Градоначалникот Пекевски дали општина Берово размислува за отварање на младински центар со кој би раководела младинска организација со цел да се вклучат младите во креирање на политиките на општината? На ова одговори Анита Рунтевски и истакна дека согласно Законот за младинско учество, од страна на Градоначалникот е назначено лице за млади, во нашата општина тоа е лицето Новица Печински. Од негова страна се започнати активности за припремање на документи за објавување на јавен повик за формирање на младински совет. По формирањето на овој совет, вклучителни активности се и отварање и канцеларија за млади, а согласно закон и одреден процент од буџетот на општината предвидува средства за функционирање на оваа младинска канцеларија. Кога ќе се заврши целата постапка како совет ќе бидете информирани за да земете учество во некои активности предвидени за работата на младинската канцеларија.

1. ***Барања од институции и граѓани.***
2. ***Барање од ОЈУДГ „23 Август“Берово;***

Советот на Општина Берово на 21-та Седница одржана на ден 23.12.2022 година го разгледа Барањето Ваш бр.03-333/1 од 12.12.2022 година за одобрување на средства од Буџетот на Општина Берово за набавка на клима-инвертор за потребите на ОЈУДГ “23 Август” Берово за с.Двориште и донесе Заклучок дека Советот на Општина Берово дава позитивно мислење во однос на Барањето на ОЈУДГ “23 Август” Берово бр.03-333/1 од 12.12.2022 година, но истото да биде поднесено по решавање на предходно прашање, а тоа е отварање на групата во с.Двориште и достава на про-фактура од која може да се утврди висината на средствата кои треба да бидат доделени од страна на Советот.

1. ***Барање од ЈУМЦСР- Берово;***

Советот на Општина Берово на 21-та Седница одржана на ден 23.12.2022 година го разгледа Барањето Ваш бр.05-515/1 од 09.12.2022 година за донација за машина за миење на садови за потребите на Дневниот центар за лица со телесна или ментална попреченост и донесе Заклучок дека Советот на Општина Берово дава **позитивно мислење** во однос на Барањето на Јавна установа Центар за социјална работа - Берово со бр.05-515/1 од 09.12.2022 година. **Се задолжува** Јавната установа Центар за социјална работа - Берово да достави про-фактура за висината на средствата за набавка на машината за миење на садови. **Се овластува** Претседателот на Советот на Општина Берово по достава на про-фактурата од страна на Јавна установа Центар за социјална работа - Берово да го потпише Решението за доделување на средства од Буџетот на Општина Берово во висина од 50% од висината на средствата согласно доставената про-фактура, а за набавка на машина за миење на садови за потребите на Дневниот центар за лица со телесна или ментална попреченост. Согласно направените консултации со Градоначалникот, останатите 50% од средствата ќе бидат обезбедени од страна на Градоначалникот на Општина Пехчево, како општина чии жители исто така ги користат услугите на установата.

1. ***Барање од група граѓани од месноста викана Линако;***

Советот на Општина Берово на 21-та Седница одржана на ден 23.12.2022 година го разгледа Барањето од група на граѓани од 13.12.2022 година за финансиска помош за санирање на втора фаза од патот на месноста викана Линако и донесе ЗаклучокОдделението за комунални дејности и заштита на животната средина при Општина Берово да направи консултации со Одделението за урбанизам и да утврди дали дека станува збор за категорија на пат за чија изградба, реконструкција и санација е надлежна општината. Доколку се утврди дека станува збор за локален пат, Ве известуваме дека согласно позитивните законски прописи Советот нема можност да додели финансиски средства на начин на кој Вие го барате тоа.Од тие причини Советот донесе заклучок барањето да се достави до Одделението за комунални дејности и заштита на животната средина и доколку се утврди дека станува збор за локален пат, согласно можностите на Општината да се предвиди во соодветната Програма за изградба и реконструкција на локални улици и патишта за 2023 година.

1. ***Барање од Здружение на граѓани ПРОАНИМА Берово;***

Советот на Општина Берово на 21-та Седница одржана на ден 23.12.2022 година ги разгледа како целина дописот/Барањето од 20.12.2022 година и дописот/Реакцијата од 16.12.2022 година и донесе Заклучок дека Програмата за други комунални услуги, контрола и третман на кучиња скитници и други нерегистрирани кучиња за 2023 година со Бр.09-4013/1 од 15.11.2022 година е донесена од страна на Советот на Општина Берово на предлог на Одделението за комунални дејности и заштита на животната средина. Здружението за заштита на животните ПРО АНИМА конкретните предлози за измена и дополнување на истата да ги достави до Одделението изработувач на Програмата и по инкорпорирање на истите во Програмата, Програмата со предложените измени и дополнувања повторно да биде доставена до Советот за разгледување и усвојување. Советот на Општина Берово ја почитува активноста на Здружението за заштита на животните ПРО АНИМА и е отворен за градење на партнерски односи со истото. Примерок од Барањето на ПРО АНИМА од 20.12.2022 година и Реакцијата од 16.12.2022 година да се достави и до Одделението за комунални дејности и заштита на животната средина.

1. ***Барање од Здружение на граѓани ПРОАНИМА Берово;***

Советот на Општина Берово на 21-та Седница одржана на ден 23.12.2022 година го разгледа дописот примен во општина Берово со Бр.09-4371/1 од 16.12.2022 година и донесе Заклучок дека, од причина што Барањето се однесува лично до претседателот на Совет Марија Буровска, таа доколку смета дека е за потребно писмено ќе се произнесе во однос на прашањата во Барањето и истото ќе биде доставено до Здружение за заштита на животните ПРО АНИМА.

Точките на дневен ред се исцрпени и седницата е завршена во 10:40 часот.

На крајот од седницата Претседателката Марија Буровска се заблагодари на Советниците за присуството.

Усвоен со

Бр.09-338/1

­­­­25.01.2023 година

Берово

*Записничар Претседател на Совет*

*Благородна Рунтевска Марија Буровска*

*\_\_\_\_\_\_\_\_\_\_\_\_\_\_\_\_\_\_\_\_* М.П. \_\_\_\_\_\_\_\_\_\_\_\_\_\_\_\_\_\_\_

(*потпис) (потпис)*